24/03/2020 | Administración LocalMunicipal
Padrón
Anuncio: suspensión das Festas da Pascua 2020 do concello de Padrón.

Faise público que o 16 de marzo do 2020 o señor Alcalde dictou o seguinte Decreto número 224/2020: <<Por acordo da Xunta de Goberno Local do 9 de xaneiro de 2020 aprobáronse as seguintes datas de celebración das Festas da Pascua 2020: · Inicio da montaxe das instalacións: o 29 de marzo de 2020 a partir das 19:00 horas unha vez recollido o mercado dominical e realizada a limpeza do mesmo. · Inicio das festas e da posta en funcionamento das actividades (“domingo de Ramos”): o 5 de abril de 2020. · Remate das festas e do funcionamento das actividades (“domingo de Pascuilla”): o 19 de abril de 2020. · Data máxima para a desmontaxe das instalación: o 24 de abril de 2020 ás 00:00 horas. E por acordo do mesmo órgano do 20 de febreiro convocouse o procedemento de licitación para o outorgamento das licenzas de uso das parcelas do dominio público municipal, situadas no Campo do Souto e Paseo do Espolón e rúas próximas, para a instalación de atraccións feirais durante as devanditas festas. Tendo en conta a recente declaración do Estado de alarma realizada polo Goberno do Estado por Real decreto 463/2020, de 14 de marzo, para a xestión da situación de crise sanitaria ocasionada polo COVID-19, en virtude do cal se adoptan medidas extraordinarias para protexer a saúde e seguridade dos cidadáns e conter a progresión da enfermidade, e que entre esas medidas se atopan as de limitar a circulación das persoas polas vías públicas a aquelas actividades que se detallan no artigo 7 do Real decreto e que máis concretamente no apartado 5 do artigo 10 do mesmo se especifica que se suspenden as verbenas, desfiles e festas populares. E considerando as competencias atribuídas ao Alcalde no artigo 21.1 da Lei 7/1985, do 2 de abril, reguladora das bases do réxime local, RESOLVO: Primeiro. Suspender, en aplicación do Real decreto 463/2020 citado anteriormente, as Festas da Pascua 2020 do Concello de Padrón en tanto permaneza en vigor o estado de alarma declarado e a reserva das medidas que as autoridades competentes vaian adoptando. Segundo. En consecuencia suspender igualmente o procedemento de licitación para o outorgamento das licenzas de uso das parcelas do dominio público municipal situadas no Campo do Souto e Paseo do Espolón e rúas próximas para a instalación de atraccións feirais. Terceiro. Facer pública a presente resolución mediante a publicación do correspondente anuncio no Boletín Oficial da Provincia da Coruña, no Taboleiro de anuncios da Casa do Concello, no Taboleiro de anuncios electrónico e na páxina web, e dar traslado da mesma aos servizos municipais de Intervención, Tesourería, Festexos, Urbanismo e Policía Local. Cuarto. A presente resolución pon fin á vía administrativa e contra a mesma poderase interpoñer: - Potestativamente o recurso de reposición, no prazo máximo dun mes desde o día de recepción da notificación da presente resolución, ante o mesmo órgano que ditou o acto impugnado. - Con posterioridade á resolución expresa ou presunta do recurso de reposición, ou ben directamente, poderase interpoñer recurso contencioso-administrativo ante o Xulgado do Contencioso-Administrativo, no prazo de dous meses desde o día de recepción da notificación da presente resolución. - O recurso extraordinario de revisión, segundo o previsto no artigo 113 da Lei 39/2015, do 1 de outubro, do procedemento administrativo común das administracións públicas, ou calquera outro que estime procedente.>> Padrón, 16 de marzo de 2020 O Alcalde (documento asinado dixitalmente) Asdo. Antonio Fernández Angueira